title: A Tanács határozata (2005. július 12.) a Belső Piaci Harmonizációs Hivatal (védjegyek és formatervezési minták) egy alelnökének, valamint ugyanezen Hivatal fellebbezési tanácsai három elnökének kinevezéséről

text:
               20.7.2005

               HU

               Az Európai Unió Hivatalos Lapja

               C 178/3

      A TANÁCS HATÁROZATA

   (2005. július 12.)
   a Belső Piaci Harmonizációs Hivatal (védjegyek és formatervezési minták) egy alelnökének, valamint ugyanezen Hivatal fellebbezési tanácsai három elnökének kinevezéséről
   (2005/C 178/02)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a közösségi védjegyről szóló, 1993. december 20-i 40/94/EK tanácsi rendeletre (1), és különösen annak 120. és 131. cikkére,
   tekintettel a Belső Piaci Harmonizációs Hivatal (védjegyek és formatervezési minták) igazgatótanácsa által 2005. május 25-én benyújtott jelölésekre,
   A KÖVETKEZŐKÉPPEN HATÁROZOTT:
   1. cikk
   A Tanács Peter LAWRENCE-t – született: (Egyesült Királyság), London, 1954. augusztus 5. – kinevezi ötéves időtartamra a Belső Piaci Harmonizációs Hivatal (védjegyek és formatervezési minták) alelnökének.
   2. cikk
   A Tanács Detlef SCHENNEN-t, – született: (Németország), Münster, 1956. szeptember 10.– Théophilos MARGELLOS-t, – született: (Görögország), Athén, 1953. november 21.– és Tomás DE LAS HERAS-t – született: (Spanyolország), Zamora, 1951. július 22.– kinevezi ötéves időtartamra a Belső Piaci Harmonizációs Hivatal (védjegyek és formatervezési minták) fellebbezési tanácsa elnökének.
   3. cikk
   Az 1. és 2. cikkben említett ötéves időtartamok kezdetét a Belső Piaci Harmonizációs Hivatal (védjegyek és formatervezési minták) igazgatótanácsa állapítja meg.

      Kelt Brüsszelben, 2005. július 12-én.

            a Tanács részéről

            az elnök

         G. BROWN

      (1)  HL L 11., 1994.1.14., 1. o. A legutóbb a 422/2004/EK rendelettel (HL L 70., 2004.3.9., 1. o.) módosított rendelet.


title: Az Európai Parlament és a Tanács (EU) 2015/601 határozata ( 2015. április 15. ) az Ukrajnának nyújtott makroszintű pénzügyi támogatásról

text:
               17.4.2015

               HU

               Az Európai Unió Hivatalos Lapja

               L 100/1

         AZ EURÓPAI PARLAMENT ÉS A TANÁCS (EU) 2015/601 HATÁROZATA
   (2015. április 15.)
   az Ukrajnának nyújtott makroszintű pénzügyi támogatásról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 212. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   rendes jogalkotási eljárás keretében (1),
   mivel:

               (1)

               Az Európai Unió és Ukrajna közötti kapcsolatok az európai szomszédságpolitika és a keleti partnerség keretén belül fejlődnek. Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti, egy mélyreható és átfogó szabadkereskedelmi térséget is magában foglaló társulási megállapodásról (2) (a továbbiakban: társulási megállapodás) folyó tárgyalásokra 2007-től 2011-ig került sor. A társulási megállapodást 2012-ben parafálták és azt Ukrajna 2014. március 21-én, az Unió pedig 2014. június 27-én írta alá. 2014. november 1-je óta a társulási megállapodás lényeges részei ideiglenes alkalmazásra kerültek az emberi jogok tiszteletben tartása, az alapvető szabadságok és a jogállamiság, a politikai párbeszéd és reform, az igazságügy, a szabadság és a biztonság, valamint a gazdasági és pénzügyi együttműködés terén.

               (2)

               A 2004. évi ukrán alkotmány visszaállítását követően 2014. május 25-én és 2014. október 26-án eredményes elnöki és parlamenti választásokat tartottak. A parlamenti választások eredményét tükröző új kormány 2014. december 2-i megalakulását követően Ukrajna megerősítette, hogy – összhangban a társulási megállapodás által biztosított kerettel – elkötelezett a politikai és gazdasági reformok végrehajtása mellett, és a tervezett reformokat felvázoló cselekvési tervet terjesztett elő.

               (3)

               Ukrajna szuverenitásának és területi integritásának megsértése és az ebből eredő katonai konfliktus hátrányosan érintette az ország egyébként is ingatag gazdasági és pénzügyi stabilitását. Ukrajna a fizetési mérlegét és likviditási pozícióját tekintve nehéz helyzetben van, ami összefügg a bizalomvesztéssel és az azzal járó tőkekiáramlással, a konfliktus közvetlen költségvetési költségeiből adódó romló költségvetési helyzettel, a vártnál súlyosabb recesszióval és a szeparatisták által ellenőrzött földrajzi területekről származó adóbevételek kiesésével. Ugyanakkor a már fennálló strukturális hiányosságok, valamint a költségvetés és a külső finanszírozás vonatkozásában fennálló sebezhetőség szintén hozzájárultak a gazdasági helyzet romlásához.

               (4)

               Ebben az összefüggésben Ukrajna külső finanszírozási szükségletei az eredetileg meghatározottaknál jóval magasabbak, ami a nemzetközi hitelezők és támogatók részéről további pénzügyi támogatást tesz szükségessé. A Nemzetközi Valutaalap (IMF) legutóbbi program-felülvizsgálati látogatása során a nemzetközi közösség által az ezen időpontig már vállalt támogatásokat – többek között a 2002/639/EK tanácsi határozat (3), a 646/2010/EU európai parlamenti és tanácsi határozat (4), valamint a 2014/215/EU tanácsi határozat (5) alapján nyújtott uniós makroszintű pénzügyi támogatásokat – meghaladó, jelentős finanszírozási szükségletet állapított meg.

               (5)

               Az Unió több alkalommal hangot adott az iránti elkötelezettségének, hogy támogatja az új ukrán hatóságoknak a helyzet stabilizálására és a reformok megvalósítására irányuló célkitűzéseik elérésében. Az Unió egyúttal jelezte, hogy egy nemzetközi támogatási csomaggal összefüggésben – amennyiben Ukrajna egyértelműen elkötelezett a reformok iránt – kész teljes mértékben támogatni a nemzetközi közösség és a nemzetközi pénzügyi intézmények és különösen az IMF erőfeszítéseit Ukrajna azonnali pénzügyi szükségleteinek kielégítése céljából. Az Unió által Ukrajnának nyújtott pénzügyi segítség összhangban van az Uniónak az európai szomszédságpolitika és a keleti partnerség keretében meghirdetett politikájával. 2014. december 18-i következtetéseiben az Európai Tanács kijelentette, hogy az 500 millió EUR összegű makroszintű pénzügyi támogatás 2014. decemberi, Bizottság általi második kifizetését követően az Unió és tagállamai készen állnak arra, hogy – más támogatókkal együtt és az IMF feltételrendszerén belül – tovább könnyítsék és támogassák az ukrajnai reformfolyamatot.

               (6)

               Az uniós makroszintű pénzügyi támogatásnak feltételekhez és célhoz nem kötött, fizetésimérleg-támogatásra irányuló rendkívüli pénzügyi eszköznek kell lennie, amelynek célja a kedvezményezett azonnali külső finanszírozási szükségletének kielégítése és egy olyan – hathatós és közvetlenül érvényesülő kiigazítási és strukturális reformintézkedéseket tartalmazó – szakpolitikai program végrehajtásának támogatása, amelyet a fizetési mérleg helyzetének rövid időn belüli javítására dolgoztak ki.

               (7)

               2014. április 30-án az ukrán hatóságok és az IMF két évre szóló készenléti hitelmegállapodást kötöttek 10,976 milliárd SDR (különleges lehívási jog) (körülbelül 17,01 milliárd USD, azaz az ország kvótájának 800 %-a) vonatkozásában, amelynek célja Ukrajna gazdasági kiigazítási és reformprogramjának támogatása.

               (8)

               Ukrajna fizetési mérlegének drámaian romló helyzetére tekintettel a Bizottság 2014. március 5-én támogatási csomagot jelentett be, amelyet az Európai Tanács 2014. március 6-i rendkívüli ülésén jóváhagyott. E csomag a 2014–2020 közötti időszakra összesen 11 milliárd EUR összegű pénzügyi támogatást tartalmaz, amelynek legfeljebb 1,565 milliárd EUR összegben ugyanezen időszak alatt az Európai Szomszédsági Támogatási Eszközből, a Szomszédsági Beruházási Keretből, a stabilitás és a béke elősegítését szolgáló eszközből és a közös kül- és biztonságpolitika költségvetéséből folyósított vissza nem térítendő támogatás, valamint a 2014–2015 közötti időszak során legfeljebb 1,61 milliárd EUR összegű uniós makroszintű pénzügyi támogatás is részét képezi.

               (9)

               2014. szeptember 9-én a romló gazdasági helyzetre és kilátásokra való tekintettel Ukrajna további makroszintű pénzügyi támogatást kért az Uniótól. Ezt a kérelmet a 2014. december 15-én kelt újabb levélben megerősítették.

               (10)

               Mivel Ukrajna az európai szomszédságpolitikához tartozó ország, jogosultnak kell tekinteni az uniós makroszintű pénzügyi támogatásra.

               (11)

               Tekintettel arra, hogy Ukrajna az IMF és más multilaterális intézmények által biztosított forrásokat beszámítva is jelentős külső finanszírozási réssel szembesül, az Ukrajnának nyújtandó uniós makroszintű pénzügyi támogatás (a továbbiakban: uniós makroszintű pénzügyi támogatás) a jelenlegi kivételes körülmények között megfelelő válasznak tekinthető Ukrajna azon kérésére, hogy az IMF-programhoz kapcsolódva az Unió is támogassa a gazdasági stabilizációt. Az uniós makroszintű pénzügyi támogatás támogatná Ukrajna gazdasági stabilizációját és strukturálisreform-programját, és kiegészítené az IMF-fel kötött pénzügyi megállapodás keretében rendelkezésre bocsátott forrásokat.

               (12)

               Indokolt, hogy az uniós makroszintű pénzügyi támogatás célja Ukrajna fenntartható külső finanszírozási helyzetének visszaállítása, és ezáltal – összhangban a társulási megállapodással – gazdasági és társadalmi fejlődésének támogatása legyen.

               (13)

               Az uniós makroszintű pénzügyi támogatás összegének meghatározására Ukrajna fennálló külső finanszírozási szükségletének teljes körű kvantitatív értékelése alapján kerül sor, figyelembe véve az ország saját forrásokból történő finanszírozási képességét és különösen a rendelkezésére álló nemzetközi tartalékokat. Az uniós makroszintű pénzügyi támogatásnak ki kell egészítenie az IMF és a Világbank programjait és forrásait. A támogatás összegének meghatározása figyelembe veszi továbbá a multilaterális támogatóktól várható pénzügyi hozzájárulást, az Unió és a más támogatók közötti méltányos tehermegosztás biztosításának szükségességét, az Unió egyéb külső finanszírozási eszközeinek korábbi ukrajnai alkalmazását és a teljes uniós szerepvállalás hozzáadott értékét is.

               (14)

               A Bizottságnak biztosítania kell, hogy az uniós makroszintű pénzügyi támogatás jogi szempontból és tartalmilag összhangban álljon a külső fellépés és az egyéb vonatkozó uniós politikák különféle területein kitűzött alapelvekkel, célkitűzésekkel és meghozott intézkedésekkel.

               (15)

               Az uniós makroszintű pénzügyi támogatásnak elő kell segítenie az Ukrajnával kapcsolatos uniós külpolitikát. A makroszintű pénzügyi támogatási műveletek során a Bizottság szolgálatainak és az Európai Külügyi Szolgálatnak mindvégig szorosan együtt kell működniük annak érdekében, hogy koordinálják az Unió külpolitikáját, és biztosítsák annak következetességét.

               (16)

               Az uniós makroszintű pénzügyi támogatásnak hozzá kell járulnia az Unióval közösen vallott értékekkel, többek között a demokráciával, a jogállamisággal, a felelősségteljes kormányzással, az emberi jogok tiszteletben tartásával, a fenntartható fejlődéssel és a szegénység visszaszorításával, valamint a nyitott, szabályokon alapuló és tisztességes kereskedelemmel összefüggésben Ukrajna által tett kötelezettségvállalásoknak való megfeleléshez.

               (17)

               Az uniós makroszintű pénzügyi támogatás nyújtásának előfeltételévé kell tenni, hogy Ukrajna tiszteletben tartsa a hatékony demokratikus mechanizmusokat – beleértve a többpárti parlamentáris rendszert – és a jogállamiságot, valamint garantálja az emberi jogok tiszteletben tartását. Emellett az uniós makroszintű pénzügyi támogatás konkrét célkitűzéseinek fokozniuk kell az ukrán államháztartás-irányítási rendszerek hatékonyságát, átláthatóságát és elszámoltathatóságát, valamint elő kell segíteniük a fenntartható és inkluzív növekedés, a munkahelyteremtés és az államháztartási konszolidáció előmozdítását célzó strukturális reformokat. A Bizottságnak és az Európai Külügyi Szolgálatnak rendszeresen nyomon kell követnie az előfeltételek teljesülését és az említett célkitűzések megvalósulását.

               (18)

               Az Unió uniós makroszintű pénzügyi támogatáshoz kapcsolódó pénzügyi érdekeinek hatékony védelme céljából Ukrajnának megfelelő intézkedéseket kell hoznia a támogatással kapcsolatos csalás, korrupció és bármely egyéb szabálytalanság megelőzése és az ellenük való küzdelem érdekében. Ezen túlmenően rendelkezni kell a Bizottság által végrehajtandó ellenőrzésekről és a Számvevőszék által végzendő ellenőrzésekről.

               (19)

               Az uniós makroszintű pénzügyi támogatás folyósítása az Európai Parlament és a Tanács (mint költségvetési hatóság) hatáskörének sérelme nélkül történik.

               (20)

               Az uniós makroszintű pénzügyi támogatás összegeinek összhangban kell lenniük a többéves pénzügyi keretben megállapított költségvetési előirányzatokkal.

               (21)

               Az uniós makroszintű pénzügyi támogatást a Bizottságnak kell irányítania. Annak érdekében, hogy az Európai Parlament és a Tanács figyelemmel kísérhesse e határozat végrehajtását, a Bizottságnak rendszeresen tájékoztatnia kell őket a támogatással kapcsolatos fejleményekről, és rendelkezésükre kell bocsátania a vonatkozó dokumentumokat.

               (22)

               E határozat végrehajtása egységes feltételeinek biztosítása érdekében a Bizottságra végrehajtási hatásköröket kell ruházni. Ezeket a 182/2011/EU európai parlamenti és tanácsi rendeletnek (6) megfelelően kell gyakorolni.

               (23)

               Az uniós makroszintű pénzügyi támogatást az egyetértési megállapodásba foglalandó gazdaságpolitikai feltételekhez kell kötni. A végrehajtás egységes feltételeinek biztosítása és a hatékonyság érdekében a Bizottságot fel kell hatalmazni arra, hogy e feltételeket a 182/2011/EU rendelettel összhangban a tagállamok képviselőiből álló bizottság felügyelete alatt tárgyalja meg az ukrán hatóságokkal. Az említett rendelet értelmében általános szabályként a tanácsadó bizottsági eljárást kell alkalmazni a rendeletben meghatározottaktól eltérő esetekben. Figyelembe véve a 90 millió EUR összeghatárnál nagyobb mértékű támogatás potenciálisan jelentős hatásait, az említett értékhatár feletti műveletekre helyénvaló a vizsgálóbizottsági eljárást alkalmazni. Figyelemmel az Ukrajnának nyújtandó uniós makroszintű pénzügyi támogatás összegére, a vizsgálóbizottsági eljárást kell alkalmazni az egyetértési megállapodás elfogadására, valamint a támogatás csökkentésére, felfüggesztésére és megszüntetésére,

         ELFOGADTA EZT A HATÁROZATOT:
   1. cikk
   (1)   Ukrajna gazdasági stabilizációjának és érdemi reformtervének támogatása céljából az Unió legfeljebb 1,8 milliárd EUR összegű makroszintű pénzügyi támogatást (a továbbiakban: uniós makroszintű pénzügyi támogatás) bocsát Ukrajna rendelkezésére. A támogatás hozzájárul Ukrajna IMF-programban meghatározott fizetésimérleg-szükségleteinek fedezéséhez.
   (2)   Az uniós makroszintű pénzügyi támogatás teljes összegét hitel formájában kell Ukrajna részére nyújtani. A Bizottság felhatalmazást kap arra, hogy az Unió nevében hitel formájában felvegye a szükséges pénzeszközöket a tőkepiacokon vagy pénzügyi intézményektől és azokat továbbhitelezze Ukrajnának. A hitelek maximális futamideje 15 év.
   (3)   Az uniós makroszintű pénzügyi támogatás folyósítását a Bizottság az IMF és Ukrajna között kötött megállapodásokkal és egyetértési megállapodásokkal, valamint az európai szomszédságpolitika keretében létrejött társulási megállapodásban és EU–Ukrajna társulási menetrendben meghatározott gazdasági reformok alapelveivel és célkitűzéseivel összeegyeztethető módon irányítja.
   A Bizottság rendszeresen tájékoztatja az Európai Parlamentet és a Tanácsot az uniós makroszintű pénzügyi támogatással kapcsolatos fejleményekről, ideértve az abból teljesített kifizetéseket is, valamint kellő időben ezen intézmények rendelkezésére bocsátja a vonatkozó dokumentumokat.
   (4)   Az uniós makroszintű pénzügyi támogatás a 3. cikk (1) bekezdésében említett egyetértési megállapodás hatálybalépését követő naptól számított két és fél évig áll rendelkezésre.
   (5)   Abban az esetben, ha Ukrajna finanszírozási szükséglete az uniós makroszintű pénzügyi támogatás kifizetésének időszakában jelentősen csökken a kezdeti előrejelzésekhez képest, a Bizottság a 7. cikk (2) bekezdésében említett vizsgálóbizottsági eljárás keretében csökkenti a támogatás összegét, vagy felfüggeszti, illetve megszünteti a támogatást.
   2. cikk
   (1)   Az uniós makroszintű pénzügyi támogatás nyújtásának előfeltétele, hogy Ukrajna tiszteletben tartsa a hatékony demokratikus mechanizmusokat – beleértve a többpárti parlamentáris rendszert – és a jogállamiságot, valamint garantálja az emberi jogok tiszteletben tartását.
   (2)   A Bizottság és az Európai Külügyi Szolgálat az uniós makroszintű pénzügyi támogatás teljes életciklusa alatt nyomon követi ezen előfeltétel teljesülését.
   (3)   Az (1) és (2) bekezdést a 2010/427/EU tanácsi határozattal (7) összhangban kell alkalmazni.
   3. cikk
   (1)   A Bizottság a 7. cikk (2) bekezdésében említett vizsgálóbizottsági eljárás keretében az uniós makroszintű pénzügyi támogatásra vonatkozó, a strukturális reformokra és a rendezett államháztartásra összpontosító, pontosan meghatározott gazdaságpolitikai és pénzügyi feltételekről állapodik meg az ukrán hatóságokkal, amelyeket az e feltételek teljesítésére vonatkozó időkeretet is tartalmazó egyetértési megállapodásba (a továbbiakban: egyetértési megállapodás) kell foglalni.
   Az egyetértési megállapodásban meghatározott gazdaságpolitikai és pénzügyi feltételeknek összhangban kell lenniük az 1. cikk (3) bekezdésében említett megállapodásokkal és egyetértési megállapodásokkal, köztük az Ukrajna által az IMF támogatásával végrehajtott makrogazdasági kiigazítási és strukturálisreform-programokkal.
   (2)   Az (1) bekezdésben említett feltételek különösen az ukrán államháztartás-irányítási rendszerek hatékonyságának, átláthatóságának és elszámoltathatóságának javítását célozzák, többek között az uniós makroszintű pénzügyi támogatás felhasználása tekintetében. A szakpolitikai intézkedések kidolgozásakor megfelelő mértékben figyelembe kell venni a kölcsönös piacnyitás, a szabályokon alapuló és méltányos kereskedelem kialakítása, valamint az Unió külpolitikájával összefüggő más prioritások terén elért előrelépést is. Az említett célkitűzések megvalósítása terén elért eredményeket a Bizottság rendszeresen nyomon követi.
   (3)   Az uniós makroszintű pénzügyi támogatás részletes pénzügyi feltételeit a Bizottság és az ukrán hatóságok közötti hitelmegállapodásban kell meghatározni.
   (4)   A Bizottság rendszeres időközönként meggyőződik arról, hogy továbbra is teljesülnek-e a 4. cikk (3) bekezdésében meghatározott feltételek, ideértve azt is, hogy Ukrajna gazdaságpolitikája összhangban van-e az uniós makroszintű pénzügyi támogatás célkitűzéseivel. Ennek során a Bizottság szorosan együttműködik az IMF-fel és a Világbankkal, és szükség esetén az Európai Parlamenttel és a Tanáccsal.
   4. cikk
   (1)   A (3) bekezdésben meghatározott feltételektől függően a Bizottság az uniós makroszintű pénzügyi támogatást három hitelrészletben bocsátja rendelkezésre. Az egyes hitelrészletek nagyságát az egyetértési megállapodásban kell meghatározni.
   (2)   Az uniós makroszintű pénzügyi támogatás összegeire szükség esetén a 480/2009/EK, Euratom tanácsi rendelettel (8) összhangban tartalékot kell képezni.
   (3)   A Bizottság az összes alábbi feltétel teljesítésétől függően dönt a hitelrészletek folyósításáról:

               a)

               a 2. cikkben meghatározott előfeltétel;

               b)

               a nem elővigyázatossági jellegű IMF-hitelkeret által támogatott, hathatós kiigazítási és strukturális reformintézkedéseket tartalmazó szakpolitikai program végrehajtása terén Ukrajna által elért tartósan kielégítő eredmény; valamint

               c)

               az egyetértési megállapodásban szereplő gazdaságpolitikai és pénzügyi feltételek teljesítése meghatározott időkereten belül.

         (4)   A második hitelrészlet kifizetésére legkorábban az első hitelrészlet folyósításának időpontját követő három hónap elteltével kerülhet sor.
   A harmadik hitelrészlet kifizetésére legkorábban a második hitelrészlet folyósításának időpontját követő három hónappal elteltével kerülhet sor.
   (5)   Amennyiben a (3) bekezdésben meghatározott feltételek nem teljesülnek, a Bizottság átmenetileg felfüggeszti vagy megszünteti az uniós makroszintű pénzügyi támogatás kifizetését. Ilyen esetekben a Bizottság tájékoztatja az Európai Parlamentet és a Tanácsot a felfüggesztés vagy megszüntetés okairól.
   (6)   Az uniós makroszintű pénzügyi támogatást az Ukrán Nemzeti Bank részére kell kifizetni. Az egyetértési megállapodásban meghatározandó előírásoktól függően – ideértve Ukrajna fennmaradó költségvetési finanszírozási szükségleteinek megerősítését is – az uniós pénzeszközök átutalhatók az ukrán pénzügyminisztérium mint végső kedvezményezett számára.
   5. cikk
   (1)   Az uniós makroszintű pénzügyi támogatáshoz kapcsolódó hitelfelvételi és -nyújtási műveleteket euróban, egyazon értéknap alkalmazásával kell végrehajtani, és az Unió ennek során nem lehet érintett a futamidők átalakításában, árfolyam- vagy kamatkockázatokban vagy más kereskedelmi kockázatban.
   (2)   Ha a körülmények megengedik és amennyiben Ukrajna kéri, a Bizottság megteheti a szükséges lépéseket annak biztosítására, hogy a hitelfeltételek tartalmazzanak előtörlesztési rendelkezést, és hogy ehhez a hitelfelvételi műveletek feltételei között megfelelő rendelkezés kapcsolódjon.
   (3)   Ha a körülmények megengedik a hitel kamatlábának kedvezőbbé tételét, és amennyiben Ukrajna kéri, a Bizottság dönthet úgy, hogy részben vagy egészben refinanszírozza az eredetileg felvett hiteleit, vagy átalakíthatja a vonatkozó pénzügyi feltételeket. A refinanszírozási vagy átalakítási műveleteket az (1) és a (4) bekezdéssel összhangban kell végrehajtani, és azok nem eredményezhetik az érintett felvett hitelek futamidejének meghosszabbítását, illetve a refinanszírozás vagy az átalakítás napján fennálló tőketartozás összegének növekedését.
   (4)   Az e határozat szerinti hitelfelvételi és -nyújtási műveletekhez kapcsolódó, az Unió részéről felmerülő összes költséget Ukrajna viseli.
   (5)   A Bizottság tájékoztatja az Európai Parlamentet és a Tanácsot a (2) és a (3) bekezdésben említett műveletek alakulásáról.
   6. cikk
   (1)   Az uniós makroszintű pénzügyi támogatás végrehajtása a 966/2012/EU, Euratom európai parlamenti és tanácsi rendelettel (9) és a Bizottság 1268/2012/EU felhatalmazáson alapuló rendeletével (10) összhangban történik.
   (2)   Az uniós makroszintű pénzügyi támogatás végrehajtása közvetlen irányítással történik.
   (3)   Az egyetértési megállapodásnak és a hitelmegállapodásnak rendelkezéseket kell tartalmaznia:

               a)

               annak biztosításáról, hogy Ukrajna rendszeresen ellenőrizze az Unió általános költségvetéséből nyújtott finanszírozás megfelelő felhasználását, megtegye a megfelelő intézkedéseket a szabálytalanságok és a csalások megelőzése érdekében, és szükség esetén jogi lépéseket tegyen az e határozat alapján nyújtott, jogellenesen felhasznált pénzeszközök visszafizettetése érdekében;

               b)

               az Unió pénzügyi érdekei védelmének biztosításáról, különösen az uniós makroszintű pénzügyi támogatást érintő csalás, korrupció és egyéb szabálytalanságok megelőzését és az ellenük való küzdelmet illetően meghozandó egyedi intézkedések előírásáról, összhangban a 2988/95/EK, Euratom tanácsi rendelettel (11), a 2185/96/Euratom, EK tanácsi rendelettel (12), valamint a 883/2013/EU, Euratom európai parlamenti és tanácsi rendelettel (13);

               c)

               a Bizottságnak – az Európai Csalás Elleni Hivatalt is beleértve – vagy képviselőinek kifejezett felhatalmazásáról ellenőrzések, ezen belül helyszíni ellenőrzések és vizsgálatok lefolytatására;

               d)

               a Bizottság és a Számvevőszék kifejezett felhatalmazásáról arra, hogy az uniós makroszintű pénzügyi támogatás rendelkezésre állásának időtartama alatt és azt követően is ellenőrzéseket hajtsanak végre, ideértve dokumentumok ellenőrzését és helyszíni ellenőrzéseket, például működési értékeléseket; valamint

               e)

               annak biztosításáról, hogy amennyiben megállapítják, hogy Ukrajna az uniós makroszintű pénzügyi támogatás kezelésével kapcsolatban bárminemű csalást vagy korrupciót követ el, illetve olyan más jogellenes tevékenységet folytat, amely sérti az Unió pénzügyi érdekeit, az Unió jogosult legyen a hitel lejárat előtti visszafizettetésére.

         (4)   Az uniós makroszintű pénzügyi támogatás végrehajtása során a Bizottság – működési értékelések révén – nyomon követi Ukrajna támogatás szempontjából releváns pénzügyi szabályainak, igazgatási eljárásainak, valamint külső és belső ellenőrzési mechanizmusainak megfelelőségét.
   7. cikk
   (1)   A Bizottságot egy bizottság segíti. Ez a bizottság a 182/2011/EU rendelet értelmében vett bizottságnak minősül.
   (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.
   8. cikk
   (1)   A Bizottság minden év június 30-ig benyújtja az Európai Parlamentnek és a Tanácsnak az e határozat előző évi végrehajtásáról, valamint a végrehajtás értékeléséről szóló jelentést. E jelentésben a Bizottság:

               a)

               megvizsgálja az uniós makroszintű pénzügyi támogatás végrehajtása terén elért eredményeket;

               b)

               értékeli Ukrajna gazdasági helyzetét és kilátásait, valamint a 3. cikk (1) bekezdésében említett szakpolitikai intézkedések végrehajtása terén elért eredményeket;

               c)

               bemutatja az egyetértési megállapodásban meghatározott gazdaságpolitikai feltételek, Ukrajna aktuális gazdasági és költségvetési eredményei, valamint a Bizottságnak az uniós makroszintű pénzügyi támogatás részletei folyósítására vonatkozó határozatai közötti összefüggést.

         (2)   Az 1. cikk (4) bekezdésében említett rendelkezésre állási időtartam lejárta után legkésőbb két évvel a Bizottság utólagos értékelő jelentést nyújt be az Európai Parlamentnek és a Tanácsnak, értékelve a lezárt uniós makroszintű pénzügyi támogatás eredményeit és hatékonyságát, valamint azt, hogy az milyen mértékben járult hozzá a támogatás céljaihoz.
   9. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Brüsszelben, 2015. április 15-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         Z. KALNIŅA-LUKAŠEVICA

      (1)  Az Európai Parlament. 2015. március 25-i álláspontja (a Hivatalos Lapban még nem tették közzé) és a Tanács 2015. március 31-i határozata.

      (2)  HL L 161., 2014.5.29., 3. o.

      (3)  A Tanács 2002/639/EK határozata (2002. július 12.) az Ukrajnának nyújtandó kiegészítő makroszintű pénzügyi támogatásról (HL L 209., 2002.8.6., 22. o.).

      (4)  Az Európai Parlament és a Tanács 646/2010/EU határozata (2010. július 7.) az Ukrajnának nyújtott makroszintű pénzügyi támogatásról (HL L 179., 2010.7.14., 1. o.).

      (5)  A Tanács 2014/215/EU határozata (2014. április 14.) az Ukrajnának nyújtott makroszintű pénzügyi támogatásról (HL L 111., 2014.4.15., 85. o.).

      (6)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).

      (7)  A Tanács 2010/427/EU határozata (2010. július 26.) az Európai Külügyi Szolgálat szervezetének és működésének megállapításáról (HL L 201., 2010.8.3., 30. o.).

      (8)  A Tanács 2009/480/EK, Euratom rendelete (2009. május 25.) a külső fellépésekre vonatkozó garanciaalap létrehozásáról (HL L 145., 2009.6.10., 10. o.).

      (9)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

      (10)  A Bizottság 1268/2012/EU felhatalmazáson alapuló rendelete (2012. október 29.) az Unió általános költségvetésére alkalmazandó pénzügyi szabályokról szóló, 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).

      (11)  A Tanács 2988/95/EK, Euratom rendelete (1995. december 18.) az Európai Közösségek pénzügyi érdekeinek védelméről (HL L 312., 1995.12.23., 1. o.).

      (12)  A Tanács 2185/96/Euratom, EK rendelete (1996. november 11.) az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.).

      (13)  Az Európai Parlament és a Tanács 883/2013/EU, Euratom rendelete (2013. szeptember 11.) az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.).


title: 2014/548/EU, Euratom: Az Európai Parlament határozata ( 2014. április 3. ) az Európai Kutatási Tanács Végrehajtó Ügynöksége 2012-es pénzügyi évre szóló költségvetésének végrehajtására vonatkozó mentesítésről

text:
               5.9.2014

               HU

               Az Európai Unió Hivatalos Lapja

               L 266/108

         AZ EURÓPAI PARLAMENT HATÁROZATA
   (2014. április 3.)
   az Európai Kutatási Tanács Végrehajtó Ügynöksége 2012-es pénzügyi évre szóló költségvetésének végrehajtására vonatkozó mentesítésről
   (2014/548/EU, Euratom)
   AZ EURÓPAI PARLAMENT,

               —

               tekintettel az Európai Unió 2012-es pénzügyi évre szóló általános költségvetésére (1),

               —

               tekintettel az Európai Unió 2012-es pénzügyi évre vonatkozó összevont éves beszámolójára (COM(2013) 570 – C7-0273/2013) (2),

               —

               tekintettel az Európai Kutatási Tanács Végrehajtó Ügynöksége 2012-es pénzügyi évre vonatkozó végleges éves beszámolójára,

               —

               tekintettel a 2011. évi mentesítés nyomon követéséről szóló bizottsági jelentésre (COM(2013) 668) és az e jelentéshez csatolt bizottsági szolgálati munkadokumentumokra (SWD(2013) 348 és SWD(2013) 349),

               —

               tekintettel az Unió pénzügyi helyzetének az elért eredmények alapján történő értékeléséről szóló bizottsági jelentésre (COM(2013) 461) és az azt kísérő bizottsági szolgálati munkadokumentumokra (SWD(2013) 228 és SWD(2013) 229),

               —

               tekintettel a Bizottságnak a 2012-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2013) 606) és az azt kísérő bizottsági szolgálati munkadokumentumra (SWD(2013) 314),

               —

               tekintettel a Számvevőszéknek az Európai Kutatási Tanács Végrehajtó Ügynöksége 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (3),

               —

               tekintettel a Számvevőszéknek a 2012-es pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a 2012-es pénzügyi évre szóló költségvetés végrehajtására vonatkozóan a végrehajtó ügynökségek számára adandó mentesítésről szóló, 2014. február 18-i tanácsi ajánlásra (05850/2014 – C7-0049/2014),

               —

               tekintettel az Európai Unió működéséről szóló szerződés 317., 318. és 319. cikkére, továbbá az Európai Atomenergia-közösséget létrehozó szerződés 106a. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 55., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 62., 164., 165. és 166. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (7) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályzásáról szóló, 2004. szeptember 21-i 1653/2004/EK bizottsági rendeletre (8) és különösen annak 66. cikke első és második bekezdésére,

               —

               tekintettel az 58/2003/EK tanácsi rendelet alkalmazásában a felderítő kutatás területén az „Ötletek” közösségi egyedi program igazgatásával megbízott, az Európai Kutatási Tanács Végrehajtó Ügynöksége létrehozásáról szóló, 2007. december 14-i 2008/37/EK bizottsági határozatra (9),

               —

               tekintettel az Európai Kutatási Tanács Végrehajtó Ügynöksége létrehozásáról és a 2008/37/EK határozat hatályon kívül helyezéséről szóló, 2013. december 17-i 2013/779/EU bizottsági végrehajtási határozatra (10),

               —

               tekintettel eljárási szabályzata 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0242/2014),

               A.

               mivel az Európai Unióról szóló szerződés 17. cikkének (1) bekezdése értelmében a Bizottság hajtja végre a költségvetést és irányítja a programokat, és az Európai Unió működéséről szóló szerződés 317. cikkének értelmében a költségvetés végrehajtása ügyében a tagállamokkal együttműködve, saját felelősségére jár el, a hatékony és eredményes pénzgazdálkodás elveinek tiszteletben tartásával;

               1.

               mentesítést ad az Európai Kutatási Tanács Végrehajtó Ügynöksége igazgatója számára az ügynökség 2012-es pénzügyi évre szóló költségvetésének végrehajtására vonatkozóan;

               2.

               észrevételeit az Európai Unió 2012-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítő határozatok szerves részét képező állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az Európai Unió 2012-es pénzügyi évre szóló általános költségvetésének végrehajtására (III. szakasz – Bizottság) vonatkozó mentesítésről szóló határozatot és az azok szerves részét képező állásfoglalást az Európai Kutatási Tanács Végrehajtó Ügynöksége igazgatójának, a Tanácsnak, a Bizottságnak, az Európai Unió Bíróságának és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL L 56., 2012.2.29.

      (2)  HL C 334., 2013.11.15., 1. o.

      (3)  HL C 365., 2013.12.13., 190. o.

      (4)  HL C 331., 2013.11.14., 10. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.

      (7)  HL L 11., 2003.1.16., 1. o.

      (8)  HL L 297., 2004.9.22., 6. o.

      (9)  HL L 9., 2008.1.12., 15. o.

      (10)  HL L 346., 2013.12.20., 58. o.


title: 2008/728/EK: A Tanács határozata ( 2008. szeptember 15. ) a Régiók Bizottsága egy belga tagjának és egy belga póttagjának kinevezéséről

text:
               16.9.2008

               HU

               Az Európai Unió Hivatalos Lapja

               L 247/26

      A TANÁCS HATÁROZATA

   (2008. szeptember 15.)
   a Régiók Bizottsága egy belga tagjának és egy belga póttagjának kinevezéséről
   (2008/728/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a belga kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Joëlle KAPOMPOLÉ lemondását követően a Régiók Bizottsága egy tagjának helye megüresedett. Patrick LACHAERT-nek a Régiók Bizottsága tagjává történő kinevezését követően egy póttag helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő fennmaradó részére, azaz 2010. január 25-ig a következő személyeket nevezi ki a Régiók Bizottságában:

               a)

               tagként:
               Patrick LACHAERT, Vlaams Volksvertegenwoordiger (megbízatás változása);
               és

               b)

               póttagként:
               Marc VAN DEN ABEELEN, Vlaams Volksvertegenwoordiger.

         2. cikk
   Ez a határozat az elfogadásának napján lép hatályba.

      Kelt Brüsszelben, 2008. szeptember 15-én.

            a Tanács részéről

            az elnök

         B. KOUCHNER

      (1)  HL L 56., 2006.2.25., 75. o.


title: A Tanács határozata (2001. június 18.) az Európai Közösség és a Török Köztársaság között létrejött, a Török Köztársaságnak az Európai Környezetvédelmi Ügynökségben és az európai környezeti információs és megfigyelõhálózatban való részvételéről szóló megállapodás megkötéséről

text:
Fontos jogi nyilatkozat

|

32001D0594

Hivatalos Lap L 213 , 07/08/2001 o. 0111 - 0111

		A Tanács határozata(2001. június 18.)az Európai Közösség és a Török Köztársaság között létrejött, a Török Köztársaságnak az Európai Környezetvédelmi Ügynökségben és az európai környezeti információs és megfigyelöhálózatban való részvételéről szóló megállapodás megkötéséről(2001/594/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 175. cikke (1) bekezdésére, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,tekintettel a Bizottság javaslatára,tekintettel az Európai Parlament véleményére [1],mivel:(1) Az 1210/90/EGK rendelettel [2] létrehozták az Európai Környezetvédelmi Ügynökséget és az európai környezeti információs és megfigyelőhálózatot.(2) Az Európai Tanács luxembourgi ülésén (1997. december) előírják - a közép- és kelet-európai országok számára az előcsatlakozási stratégia felgyorsításának eszközeként - a közösségi programokban való részvételt és a közösségi intézményekkel való együttműködést. Az intézmények esetében az Európai Tanács következtetései előírják, hogy "azokat a közösségi intézményeket, amelyekben a csatlakozni kívánó országok részt vehetnek, eseti alapon kell meghatározni".(3) Az Európai Tanács helsinki ülésén (1999. december) újólag megerősítette a csatlakozási folyamat átfogó jellegét, amely ma 13 tagjelölt országot foglal egységes keretbe, és a tagjelölt országok egyenlő jogokkal vesznek részt a csatlakozási folyamatban.(4) A Tanács a Szerződés 300. cikke (1) bekezdésének értelmében 2000. február 14-én felhatalmazta a Bizottságot arra, hogy tárgyalásokat folytasson a csatlakozásért folyamodó országoknak az Európai Környezetvédelmi Ügynökségben való részvételéről,A KÖVETKEZŐKÉPPEN HATÁROZOTT:1. cikkAz Európai Közösség és a Török Köztársaság között létrejött, a Török Köztársaságnak az Európai Környezetvédelmi Ügynökségben és az európai környezetvédelmi információs és megfigyelőhálózatban való részvételéről szóló megállapodást a Közösség nevében a Tanács jóváhagyja.A megállapodás szövegét e határozat melléklete tartalmazza.2. cikkA Tanács elnöke felhatalmazást kap, hogy kijelölje a megállapodás 17. cikkében előírt értesítés letétbe helyezésére jogosult személy(eke)t.3. cikkEzt a határozatot az Európai Közösségek Hivatalos Lapjában ki kell hirdetni.Kelt Luxembourgban, 2001. június 18-án.a Tanács részérőlaz elnökM. Winberg[1] 2001.5.31-i vélemény (a Hivatalos Lapban még nem tették közzé).[2] HL L 120., 1990.5.11., 1. o. A legutóbb a 933/1999/EK rendelettel (HL L 117., 1999.5.5., 1. o.) módosított rendelet.--------------------------------------------------